RESOLUCIÓN do 6 de setembro de 2017 pola que se crean, modifican e suprimen ficheiros de datos de carácter persoal desta universidade.
Universidade da Coruña — III. Outras disposicións — 15/09/2017

O artigo 20 da Lei orgánica 15/1999, do 13 de decembro, de protección de datos de carácter persoal, establece que a creación, modificación ou supresión dos ficheiros das administracións públicas só poderá facerse por medio de disposición xeral publicada no
Boletín Oficial del Estado
ou diario oficial correspondente.
A entrada en vigor do Regulamento de desenvolvemento da Lei orgánica 15/1999, do 13 de decembro, de protección de datos de carácter persoal, aprobado mediante o Real decreto 1720/2007, do 21 de decembro, introduciu, a través dos artigos 53 e 54, algunhas novidades en canto á forma e ao contido da disposición, en que destaca a necesidade de especificar o sistema de tratamento do ficheiro, podendo ser automatizado, non automatizado ou parcialmente automatizado.
No exercicio das competencias que teño atribuídas e co fin de cumprir o establecido no artigo 20 da mencionada lei, así como no artigo 52 do Regulamento de desenvolvemento dela,
Primeiro. Os ficheiros da Universidade da Coruña serán os contidos no anexo desta resolución.
Segundo. Créanse os ficheiros incluídos no anexo desta resolución, en cumprimento do artigo 20 da Lei orgánica 15/1999 e do artigo 54.1 do Regulamento de desenvolvemento.
Terceiro. Os ficheiros que se recollen no anexo desta resolución rexeranse polas disposicións xerais e instrucións que se detallen para cada un deles, e estarán sometidos, en todo caso, ás normas legais e regulamentarias de superior rango que lles sexan aplicables.
Cuarto. En cumprimento do artigo 55 do Regulamento de desenvolvemento da Lei 15/1999, os ficheiros serán notificados para a súa inscrición no Rexistro Xeral de Protección de Datos no prazo de trinta días desde a publicación desta resolución no
Diario Oficial del Galicia
.
Quinto. A presente resolución entrará en vigor ao día seguinte da súa publicación no
Diario Oficial del Galicia
.
A Coruña, 6 de setembro de 2017
a) Identificación do ficheiro, indicando a súa denominación, así como a descrición da súa finalidade e usos previstos.
a.1) Identificación do ficheiro: Xestión_procesos_participativos.
a.2) Finalidade e usos previstos: xestionar os procesos participativos para o control da habilitación das persoas que participan neles e reconto meramente numérico e estatístico dos resultados derivados dos procesos de participación cidadá.
b) Orixe dos datos, indicando o colectivo de persoas sobre o que se pretende obter datos de carácter persoal ou que resulte obrigado a subministralos, o procedemento de recollida dos datos e a súa procedencia.
b.1) Colectivo: cidadáns interesados nos procesos participativos da Universidade da Coruña.
b.2) Procedencia: o propio interesado.
Procedemento de recollida: a través dun formulario que enche a propia persoa interesada.
c) Estrutura básica do ficheiro e o sistema de tratamento utilizado na súa organización.
c.1) Estrutura:
Datos identificativos: nome de usuario, enderezo de correo electrónico.
c.2) Sistema de tratamento: ficheiro automatizado.
d) Comunicacións dos datos previstas: non se prevén cesións ou comunicacións de datos.
e) Transferencias internacionais previstas a terceiros países: non se realizan ou non están previstos tratamentos de datos fóra do territorio do Espazo Económico Europeo.
f) Órganos responsables do ficheiro: Vicerreitoría de Estudantes, Participación e Extensión Universitaria.
g) Servizos ou unidades ante os que poden exercerse os dereitos de acceso, rectificación, cancelación e oposición:
Vicerreitoría de Estudantes, Participación e Extensión Universitaria
Rúa da Maestranza, 9
15001 A Coruña
h) Nivel de medidas de seguridade: nivel básico.